„Len za sedem minút denne môžete zmeniť svoj život aj svoju prácu.“ Ak vás tieto slová zaujali a chcete čítať ďalej, chytili ste sa. Aby si bulletin získal pozornosť čitateľa, musíte si v ňom poradiť s mnohými vecami, ktoré pozornosť rozptyľujú. Preto je dôležité, aby hneď prvé vety článku čitateľa zaujali. V ďalších častiach článku je potom dôležité nesklamať očakávania, ktoré si čitateľ na základe týchto úvodných viet vytvorí. V opačnom prípade sa čitateľ môže cítiť zmanipulovaný. Okrem prvých viet, ktoré upútajú pozornosť čitateľa, musí mať článok stručný, jasný a pôsobivý nadpis. Nadpis upúta pozornosť aj tým, ak je vecný, podnecuje zvedavosť alebo je inak presvedčivý. Bulletiny majú nedostatok priestoru a ich čitatelia nedostatok času. Články by preto mali byť zamerané na jeden hlavný problém, ktorý môže pozostávať približne z dvoch až piatich samostatných bodov. Tieto body by mali byť pre čitateľa užitočné a čitateľ by ich mal vedieť nejako využiť. Môže to byť napríklad nejaký nový poznatok alebo pochopenie určitého problému, nápad ako môže zlepšiť činnosti v oblasti svojho pôsobenia, alebo, čo je ešte lepšie, ako mu pri tom môžu pomôcť produkty alebo služby, ktoré ponúkate. Článok by mal vysvetľovať, inšpirovať, odporúčať, nadchýnať, podnecovať a uspokojivo odpovedať – mal by jednoducho vyvolať pozitívnu odozvu. Samozrejme, najlepšou odozvou by bolo, ak by sa čitateľ rozhodol, že produkty alebo služby, ktoré ponúkate, predstavujú riešenie pre jeho problém. Aby sme to zhrnuli, zaujmite pozornosť čitateľa pútavým nadpisom a niekoľkými úvodnými vetami a potom sa mu odmeňte tým, že mu poskytnete niečo nové, o čom dovtedy nevedel. Okrem toho, dodržiavajte v článku stručnosť a jasný cieľ a ak je to možné, ukážte, ako môžu vaše produkty alebo služby vyriešiť problémy nastolené v článku. Budete tak mať dobrú šancu, že si čitateľov udržíte a každým novým vydaním si získate nových čitateľov. Názov spoločnosti, Ulica, PSČ, Mesto Adresa webovej lokality E-mailová adresa Telefónne číslo Názov bulletinu Účelom bulletinu je poskytnúť špecializované informácie cieľovej skupine osôb. Daný cieľ môžete dosiahnuť aj pomocou tejto šablóny. Šablóna obsahuje tipy, ktoré tiež môžete nájsť v článku na pracovnej table s názvom „Vytvorenie bulletinu“. Takisto si môžete prečítať článok „Tlač bulletinu“, v ktorom sú opísané rôzne možnosti tlače, ako napríklad použitie rozmerného papiera na tlač bulletinu ako skladanej brožúry. Okrem týchto článkov Pomocníka pre šablónu obsahuje pracovná tabla prepojenia na témy Pomocníka, ktoré sa týkajú funkcií programu Microsoft Word použitých v tejto šablóne, ako sú napríklad textové polia. Pred nahradením obsahu v tejto šablóne vlastným textom si môžete šablónu vytlačiť, čo vám umožní naďalej využívať inštrukcie v nej uvedené. V časti Vo vnútri tohto čísla sú uvedené články, ktoré vám pomôžu vytvoriť pôsobivý bulletin. Pri vytváraní bulletinu najskôr určite skupinu osôb, ktorú chcete osloviť. Môže to byť ktokoľvek, pre koho budú informácie obsiahnuté v bulletine užitočné, napríklad osoby, ktoré sa zaujímajú o ponúkaný produkt. Z odpovedí, zoznamov informácií o zákazníkoch, vizitiek zhromaždených na veľtrhoch alebo členských zoznamov môžete zostaviť zoznam adresátov. Takisto si môžete zakúpiť zoznam adresátov od spoločnosti, ktorá predáva svoje produkty alebo služby vašim cieľovým zákazníkom. Potom stanovte, koľko času a finančných prostriedkov chcete venovať na vytvorenie bulletinu. Tieto faktory vám pomôžu určiť, v akej veľkosti a ako často sa má bulletin vydávať. Začíname Vo vnútri tohto čísla	Začíname	1	Ako písať kvalitné články do bulletinov	1	Vloženie vlastnej grafiky	2	Ako vzbudiť záujem čitateľov o ďalšie články	2	Článok pre každého	3	Prispôsobenie veľkosti článku vymedzenému priestoru	3	Čo obsahuje bulletin	5 Dátum bulletinu Ročník 1, Číslo 1 Meno autora Ako písať kvalitné články do bulletinov Meno autora Pozrite si časť Kvalitné články na strane 4
Obrázky v tejto šablóne môžete nahradiť vlastnými grafickými prvkami. Môžete tak urobiť nasledovným spôsobom: Kliknite na miesto, kam chcete vložiť obrázok. V ponuke Vložiť ukážte na položku Obrázok a potom kliknite na možnosť Zo súboru. Vyhľadajte obrázok, ktorý chcete vložiť a kliknite naň. Potom kliknite na šípku vpravo od tlačidla Vložiť a vyberte položku Vložiť, ak chcete do bulletinu vložiť kópiu obrázka, na položku Prepojiť so súborom, ak chcete obrázok zobraziť bez vloženia kópie, alebo na položku Vložiť a prepojiť. Kliknutím na položku Vložiť sa vloží kópia obrázka, takže obrázok bude stále viditeľný, ale v závislosti od jeho veľkosti sa môže výrazne zväčšiť veľkosť bulletinu (v bajtoch). Ak použijete možnosť Prepojiť so súborom, veľkosť súboru sa nezväčší a v prípade, že v pôvodnom obrázku vykonáte zmeny, automaticky sa prejavia aj v bulletine. Obrázok však nebude možné zobraziť na počítači, ktorý nemôže vytvoriť prepojenie s pôvodným obrázkom. Výberom možnosti Vložiť a prepojiť sa vloží kópia obrázka, takže obrázok bude stále viditeľný, a zároveň sa bude automaticky aktualizovať v prípade zmeny pôvodného obrázka. Veta popisujúca obrázok alebo grafiku. „Na upútanie pozornosti čitateľa umiestnite na toto miesto zaujímavú vetu alebo citát z článku.” Pozrite si časť Ako vzbudiť záujem čitateľov na strane 5 Ako vzbudiť záujem čitateľov o ďalšie články Meno autora Vloženie vlastnej grafiky Meno autora Strana 2 Názov bulletinu Popis obrázka alebo grafiky. Ak už venujete čas vytváraniu bulletinu, určite chcete, aby si v ňom čitatelia prečítali čo najviac článkov. Môžete to dosiahnuť aj tým, že čitateľov budete stále upozorňovať na ďalšie články. Jedným zo spôsobov, ako to urobiť, je vytvorenie obsahu s popisnými a pútavými nadpismi. Takýto obsah do veľkej miery prispeje k tomu, že si čitatelia prečítajú viac ako len článok na titulnej strane. Záujem o bulletin môžete u čitateľov vyvolať aj umiestnením zaujímavého článku v príťažlivej podobe na titulnej strane a jeho pokračovaním na ďalšej strane, kde už na čitateľa bude čakať ďalší článok. Môže to tiež byť efektívny spôsob, ako čitateľa „nasmerovať“ k ponuke predaja alebo objednávke. Pomocou prepojených blokov textu môžete vytvoriť článok s textom pretekajúcim z jednej strany na druhú. Všetok text v tejto šablóne bulletinu je obsiahnutý v blokoch textu. V bloku textu sú zahrnuté tieto slová ako aj grafika na tejto strane, pričom jej popis je obsiahnutý v ďalšom bloku textu. Blok textu umožňuje flexibilne zobrazovať text a grafické prvky. Ide v podstate o akýsi kontajner. Blok textu môžete posúvať a umiestniť ho na požadované miesto. Môžete zmeniť jeho veľkosť a tvar, napríklad na vysoký a úzky alebo na krátky a široký stĺpec. Môžete ho dokonca otočiť, takže text bude umiestnený šikmo. Prepojením bloku textu na jednej strane s blokom textu na ďalšej strane vytvoríte článok, ktorý bude automaticky pretekať z jednej strany na druhú. Informácie o prepájaní blokov textu nájdete v článku Pokračovanie článku na ľubovoľnom mieste pomocou prepojených blokov textu na pracovnej table. Záujem čitateľov o prečítanie ďalších článkov tiež môžete vyvolať použitím takzvanej citácie z vlastného textu. Citácia z vlastného textu je slovné spojenie alebo veta vybratá z článku, ktorá sa na strane zobrazuje veľkými písmenami a často v rámčeku, aby sa odlíšila od zvyšného textu. Jedna takáto citácia je zobrazená aj na tejto strane. Začína slovami „Na upútanie pozornosti čitateľa…“ Text takejto citácie pochádza z článku a mal by byť pútavý a presvedčivý. Keď čitateľ obracia stránky brožúry a hľadá dôvod na prečítanie článku, citácia z vlastného textu by mu ho mohla poskytnúť. Pravdepodobne sa vám nepodarí zaujať všetkých čitateľov natoľko, aby si prečítali všetky články. Pomocou týchto novinárskych trikov však môžete vzbudiť záujem o bulletin u viacerých čitateľov.
Veta popisujúca obrázok alebo grafiku. Povedzme, že v bulletine máte miesto ešte na jeden článok, pričom jeden z vašich odborníkov píše článok v teréne. Ako môžete určiť dĺžku, ktorú má tento článok mať? Rovnako ako pri novinových článkoch aj v prípade článkov v bulletine možno o dĺžke hovoriť ako o počte „stĺpcových palcov“, ktoré sú pre článok k dispozícii. Stĺpcový palec je miera pre priestor, konkrétne pre oblasť na strane, so šírkou jedného stĺpca a hĺbkou jedného palca. Používa sa na určenie počtu znakov, ktoré sa vmestia do daného priestoru. Táto hodnota sa môže pre jednotlivé bulletiny líšiť v závislosti od použitého písma, jeho veľkosti, šírky stĺpca a veľkosti medzier medzi riadkami a odsekmi. Počet slov, ktoré môže článok obsahovať, môžete určiť z počtu slov, ktoré sa priemerne vmestia do oblasti s rozmerom jedného stĺpcového palca v danom bulletine a počtu stĺpcových palcov, ktoré sú pre článok k dispozícii. Prejdime si tento postup krok za krokom.	Vyplňte aspoň 10 stĺpcových palcov textom aktuálneho článku, stranu potom vytlačte a pomocou pravítka zistite, koľko stĺpcových palcov text zaberá.	Spočítajte slová v danom texte.	Vydeľte počet slov v článku počtom palcov, ktoré text zaberá. Povedzme, že 456 slov zaberá 12 stĺpcových palcov, takže: 456 ÷ 12 = 38. Toto je to dôležité číslo určujúce počet slov, ktoré sa vmestia do jedného stĺpcového palca v príslušnom bulletine. To však nie je všetko.	Určite počet stĺpcových palcov, ktoré sú k dispozícii pre článok. Povedzme, že k dispozícii je 7 palcov.	Vynásobte číslo vypočítane v 3. kroku počtom stĺpcových palcov, ktoré sú k dispozícii pre článok. V danom prípade to bude 38 x 7 = 266. Táto hodnota predstavuje maximálnu prijateľnú dĺžku článku.	Aby ste si nechali priestor pre prípadné úpravy, povedzte autorovi, aby napísal článok obsahujúci 250 až 260 slov. Keď dostanete článok späť, môžete ho upraviť a tu a tam pridať alebo odstrániť slová tak, aby mal článok správnu dĺžku. Časom si na tento postup zvyknete a nepotrvá dlho a bude z vás profesionál v písaní a úprave článkov, ktoré budú nielen užitočné pre čitateľov, ale zároveň budú mať ideálnu dĺžku. Pozrite si časť Vymedzený priestor na strane 4 Článok pre každého Meno autora Prispôsobenie veľkosti článku vymedzenému priestoru Meno autora Pozrite si časť Pre každého na strane 4 Strana 3 Názov bulletinu Kto číta vaše bulletiny a aké sú jeho povinnosti? O ktoré oblasti vašej činnosti majú čitatelia záujem? Máte nejaké argumenty, ktorými by ste svoje predpoklady podložili? Je veľmi dôležité, aby ste vedeli odpovedať na tieto otázky, pretože len tak budete môcť poskytnúť čitateľom informácie, ktorými ich zaujmete. Nie každý v rámci určitej obchodnej alebo priemyselnej oblasti sa zaoberá rovnakými problémami. Ak rozumiete čitateľom a problémom, s ktorými sa stretávajú, môžete zaručiť, aby každé vydanie bulletinu obsahovalo niečo zaujímavé pre maximum rôznych ľudí. Bulletin týkajúci sa určitej technológie v oblasti vzdelávania môže napríklad obsahovať články pre správcov, v ktorých sa dozvedia, čo potrebujú na zavedenie tejto technológie do škôl, články pre učiteľov o tom, ako môžu začleniť technológiu do vyučovacieho procesu, články pre rodičov, v ktorých sa dočítajú, ako zaviesť novú technológiu doma a články pre samotných študentov, ktorí sa dozvedia, ako využívať danú technológiu pri učení. Ak sa pokúsite osloviť viac typov čitateľov, existuje riziko, že zameranie bulletinu bude príliš široké. V uvedenom príklade by povedzme nebolo vhodné, aby bulletin obsahoval články týkajúce sa vývoja softvéru pre oblasť vzdelávania. Ak napíšete články, ktoré sa budú značne odkláňať od základného zamerania bulletinu, alebo články so širokým zameraním, čitatelia nebudú môcť rýchlo určiť, či je pre nich bulletin užitočný a stratia o neho záujem. Hlavným problémom je teda vyváženosť: V rámci svojej oblasti pôsobenia poskytnite v každom bulletine niečo, čo bude zaujímavé pre všetkých hlavných členov v cieľovej skupine. Zabezpečíte tým, že sa vaši čitatelia budú naďalej vracať k vášmu bulletinu číslo za číslom, aby si tam našli zaujímavý článok, o ktorom vedia, že ich tam bude čakať.
„Na upútanie pozornosti čitateľa umiestnite na toto miesto zaujímavú vetu alebo citát z článku.” Vymedzený priestor zo strany 3 Pre každého zo strany 3 Kvalitné články zo strany 1 Strana 4 Názov bulletinu
Strana 5 Názov bulletinu Počas prispôsobovania tejto šablóny svojim potrebám zistíte, že bulletin obsahuje množstvo rôznych prvkov. Nižšie je uvedený zoznam týchto prvkov spolu s ich stručným popisom. Základný text. Text článkov. Podtitulok. Riadok textu s menom autora článku. Popisný text. Text popisujúci grafiku. Popisom by mala byť krátka, ale dostatočne popisujúca celá veta. V prípade fotografií by mala vysvetľovať a nie opisovať, čo sa na fotografii deje, aby nebola urážajúca. Takisto môže objasňovať fotografiu tým, že vysvetľuje nápadné alebo nezvyčajné objekty. Riadok „Pokračovanie zo strany“. Riadok textu označujúci stranu, z ktorej článok pokračuje. Riadok „Pokračovanie na strane“. Riadok textu indikujúci, na ktorej strane bude článok pokračovať. Dátum. Dátum publikovania alebo očakávaný dátum, kedy bude bulletin v obehu. Grafika. Fotografia, obrázok, graf, diagram alebo iný vizuálny prvok. Hlavička. Text v hornej časti každej strany, ktorý obsahuje názov bulletinu a číslo strany. Nadpis. Nadpis článku. Nadpis by mal byť jasný, stručný a pôsobivý a mal by upútať pozornosť svojou vecnosťou, mal by podnecovať zvedavosť alebo byť inak presvedčivý. Názov bulletinu. Názov bulletinu. Citácia z vlastného textu. Slovné spojenie alebo veta vybratá z článku, ktorá sa na strane zobrazuje veľkými písmenami a často v rámčeku, aby sa odlíšila od zvyšného textu. Ročník a číslo. Ročník zodpovedá počtu rokov, počas ktorých sa bulletin vydáva. Číslo označuje, koľkokrát v danom roku bol už bulletin vydaný. Deviaty bulletin v piatom roku vydávania by mal označenie Ročník 5, Číslo 9. Čo obsahuje bulletin Veta popisujúca obrázok alebo grafiku. „Na upútanie pozornosti čitateľa umiestnite na toto miesto zaujímavú vetu alebo citát z článku.” Pozrite si časť Prvky na strane 6 Meno autora Ako vzbudiť záujem čitateľov zo strany 2
Názov spoločnosti Ulica PSČ, Mesto Prvky zo strany 5 Názov spoločnosti Ulica PSČ, Mesto Telefón: Telefónne číslo Fax: Číslo faxu E-mail: E-mailová adresa Motto Názov odberateľa Ulica PSČ, Mesto Sme na webe! Navštívte našu webovú lokalitu na adrese: Adresa webovej lokality